|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  Frumvarp til laga um áhafnir skipa – 151. löggjafarþing (SRN20050052) |
| **Ráðuneyti /verkefnisstjóri** |  Samgöngu- og sveitarstjórnarráðuneytið/Helgi Jóhannesson |
| **Innleiðing EES-gerðar?** | [ ]  Já[x]  Nei |
| **Dags.** |  24. júlí 2020. |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Um áhafnir íslenskra fiskiskipa, varðskipa, skemmtibáta og annarra skipa gilda samnefnd lög nr. 30/2007 (áhafnalög). Fjalla þau um nám og réttindi skipstjórnar- og vélstjórnarmanna, fyrirkomulag skírteinismála, mönnun skipa og undanþágur, o.fl. Í lögunum eru hæfniskröfur til áhafna útfærðar í smáatriðum auk þess sem stjórnsýsla er útfærð með öðrum hætti en almennt gerist. Um áhafnir íslenskra farþegaskipa og flutningaskipa gilda lög nr. 76/2001. Þau fjalla um menntun og þjálfun þessara áhafna, alþjóðleg skírteini (m.a. útgáfu þeirra og viðurkenningu) og réttindi áhafna t.a.m. hvað varðar vinnu- og hvíldartíma, orlof, heimferðir, heilsu- og tryggingavernd. Um lögskráningu sjómanna gilda lög nr. 35/2010. Þau gera kröfu um að allir skipverjar sem ráðnir eru til starfa um borð í skipi skráðun hér á landi séu lögskráðir í skiprúm. Kveður hún á um framkvæmd lögskránignar, gjöld og eftirlit.Þá eru í gildi lög nr. 50/1961 um bryta og matreiðslumenn á farskipum og fiskiskipum. Þau gera kröfu um að matreiðslumenn, bryta og matsveina á tilteknum skipum og kveða á um kröfur sem gerðar eru til menntunar þessara aðila.Almennt eru ákvæði um meginreglur í lögum en nánari útfærsla í reglugerðum.Ástæða þykir til að sameina þessa lagabálka og taka önnur viðeigandi löggjöf til skoðunar og semja frumvarp sem einfaldar og skýrir regluverk um áhafnir skipa með heildstæðum hætti.1. **Hvert er úrlausnarefnið?**

Að semja frumvarp þar sem ofangreind lög verði samþætt í ein lög. Farið verður yfir löggjöfina á þessu sviði, greint hvað er úrelt eða þarfnast uppfærslu og breytinga. Í vinnunni verði m.a. horft til reglna sem gilda á Norðurlöndum. Í þeirri vinnu verði m.a. ákvæði um menntun og réttindi áhafna, lögskráningu, kröfur um mönnun um borð í skipum, hlutverk Samgöngustofu í tengslum við stjórnsýslu og eftirlit, undanþágur og lögfestingu alþjóðlega kóðans um öryggisstjórnun skipa fyrir fiskiskip sem eru 45 metrar og lengri (ISM kóðinn), tekin til skoðunar. Þá verður kannað hvaða ákvæði eigi betur heima í reglugerðarákvæðum.1. **Að hvaða marki duga gildandi lög og reglur ekki til?**

Í lögum nr. 30/2007 er ítarlega kveðið á um kröfur sem gerðar eru um mönnun skipa eftir tegundum skipa. Telja verður að ákvæði um mönnun skipa séu ekki löggjafarmálefni heldur framkvæmdarlegs eðlis þar sem taka þarf tillit til mismunandi tegundar skipa, verkefni o.fl. Horft er til þess að löggjafinn mæli fyrir um meginreglur og sjónarmið sem fylgja ber við ákvörðun mönnunar hverju sinni. Á grundvelli þessara meginreglna og sjónarmiða verði síðan sett stjórnvaldsfyrirmæli.Lögin mæla einnig fyrir um að tvær nefndir skuli vera starfandi, annars vegar mönnunarnefnd og hins vegar undanþágunefnd. Hlutverk mönnunarnefndar er að ákveða frávik frá ákvæðum um lágmarksfjölda skipstjórnar- og vélstjórnarmanna, ákveða tímabundna breytingu á mönnun til reynslu, ákveða að sjómaður sem hlotið hefur skilgreinda þjálfun undir leiðsögn geti fengið undanþágu sem undirstýrimaður eða undirvélstjóri á því skipi sem hann fékk þjálfun, og meta starfstíma við vélstjórn til atvinnuréttinda. Hlutverk undanþágunefndar er að veita undanþágur til manna til að gegna stöðum á tilteknum skipum í tiltekinn tíma hafi umsækjandi ekki tilskilin réttindi. Þessar nefndir voru fyrst settar á fót með lögum um atvinnuréttindi skipstjórnarmanna og lögum um atvinnuréttindi vélfræðinga árið 1984. Í athugasemdum með frumvörpum sem urðu að logum sagði: „[n]auðsynlegt er að tryggt sé í lögum, að unnt sé með stjórnvaldsákvörðun, að víkja frá fyrirmælum laga um fjölda skipstjórnarmanna [og vélstjórnarmanna] o.þ.h., ef sérstakar ástæður mæla með því eða krefjast þess. Verður í því sambandi að hafa í huga, að tækniframfarir og breytingar á siglingaháttum geta kallað á þess háttar ráðstafanir, auk þess sem sérstök eða afbrigðileg verkefni, sem viðkomandi skipi eða skipum er ætlað að vinna geta réttlæt frávik frá meginreglunum.“ Þessi sjónarmið eiga enn við í dag en leysa mætti flest mál með ítarlegum ákvæðum um mönnum í lögum og reglugerðum. Þau undantekningartilvik sem eftir standa mætti fela ákvörðun Samgöngustofu og er það sambærilegt og gert er í Noregi þar sem norska siglingastofnunin, Sjøfartsdirektoratet, tekur slíkar ákvarðanir.Þá verður að mæla fyrir um skyldu útgerða fiskiskipa 45 m og lengri til að starfa eftir ISM-kóðanum.. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Stefna hins opinbera er að stuðla að auknu öryggi, einfalda og auka sveigjanleika regluverks, samræma, skýra og einfalda stjórnsýslukerfið.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Markmiðið með löggjöfinni er að fella gildandi lagabálka um áhafnir skipa í heildstæða löggjöf og þannig að löggjöfin sé heildstæð og einfölduð og að tiltekin ákvæði verði færð í stjórnvaldsfyrirmæli. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Ef ekkert er aðhafst myndi það leiða til óbreytts ástands. Með því væri ekki unnið að einföldun og sveigjanleika regluverksins. Þá væri ekki unnið að því markmiði að innleiða öryggisstjórnunarkerfi fyrir stærri fiskiskip.1. **Önnur úrræði en lagasetning sem metin hafa verið**

Ekki er talið mögulegt að ráðast í þá endurskoðun sem hér er boðuð án þess að fara í lagasetningu.1. **Mögulegar leiðir við lagasetningu**

Heildstætt frumvarp til laga um áhafnir skipa eða endurskoðun á hverjum lagabálk fyrir sig.  |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Gert er ráð fyrir að samið verði frumvarp til heildarlaga um áhafnir skipa. Farið verður yfir löggjöfina á þessu sviði, greint hvað er úrelt eða þarfnast uppfærslu og breytinga og horft sérstaklega til þátta sem nefndir hafa verið hér að ofan.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott .**

Felld verða úr gildi lög nr. 30/2007 um áhafnir íslenskra fiskiskipa, varðskipa, skemmtibáta og annarra skipa, lög nr. 76/2001 um áhafnir íslenskra farþegaskipa og flutningaskipa, lög nr. 35/2010 um lögskráningu sjómanna og lög nr. 50/1961 um bryta og matreiðslumenn á farskipum og fiskiskipum. Þá verða önnur viðeigandi lög skoðuð í þessari vinnu. Ákvæði þessara laga verða felld í eitt frumvarp um áhafnir skipa**.** |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Gildandi lög eru í samræmi við alþjóðasáttmála Alþjóðasiglingamálastofnunarinnar sem Ísland er aðili að. Fyrirhugað frumvarp mun taka áfram mið af þeim skuldbindingum.1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei1. **Er önnur grundvallarlöggjöf sem taka þarf tillit til?**

Nei. |
| 1. **Samráð**
 |
| 1. **Hverjir eru helstu hagsmunaaðilar?**

Landhelgisgæsla Íslands, Félag skipstjórnarmanna, VM Félag vélstjóra og málmtæknimanna, Samtök aðila í ferðaþjónustu, Samtök fyrirtækja í sjávarútvegi, Samtök iðnaðarins, SVÞ - Samtök verslunar og þjónustu, Sjómannafélag Íslands, Sjómannasamband Íslands, Slysavarnafélagið Landsbjörg, Snarfari (félag skemmtibátaeigenda), Landssamband smábátaeigenda, Félag smærri útgerða. 1. **Er skörun við stjórnarmálefni annarra ráðuneyta?**

Mennta- og menningarmálaráðuneytið að því er varðar ákvæði um fyrirkomulag náms til öflunar réttinda. 1. **Samráð sem þegar hefur farið fram**

Ekkert samráð hefur farið fram. 1. **Fyrirhugað samráð**

Að lokinni kynningu þessara áforma á Samráðsgátt stjórnvalda munu drög að frumvarpi verða kynnt á sama stað. Þá verður sérstakt samráð haft við fagráð um siglingar.. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**
 |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já.1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Gert er ráð fyrir að stjórnvöld og hagsmunaaðilar fái nauðsynlegan frest til aðlögunar. Tímafrestir verða í samræmi við endanlega tillögu. 1. **Hvaða forsendur þurfa að vera fyrir hendi til að lagasetning beri árangur?**

Að frumvarp verði samþykkt í samræmi við framangreint og að nauðsynleg stjórnvaldsfyrirmæli verði gefin út. 1. **Mælikvarðar á árangur og útkomu.**

Í vinnslu.1. **Hefur verið hugað að því að afla gagna til að meta árangur þegar þar að kemur?**

Í vinnslu. |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |